Poštovana/i,

Ove godine osnovana je Udruga Nikola Tesla Karlovac, koja ima svrhu širenja znanja i inovativne klime u Karlovcu i šire.

**ZAŠTO POSTATI ČLAN UDRUGE NIKOLA TESLA KARLOVAC?**

Nikola Tesla je jedan od najvećih znanstvenika i inovatora u svijetu, koji se rodio u Hrvatskoj, a u Karlovcu je pohađao i završio srednju školu tj. Karlovačku gimnaziju.

U Karlovcu je 2017. osnovana Udruga Nikola Tesla Karlovac. Da li bi željeli postati njenim članom?

Ciljevi Udruge jesu:

**-** promocija imena Nikole Tesle, prvenstveno na području Karlovca

**-**  edukacija građana Karlovca u području znanosti, tehnologije, inženjerstva i matematike (STEM znanosti)

**-** poticanje mladih za uključivanje u rad znanstvenih institucija

**-** osvješćivanje javnosti o važnosti Nikole Tesle i njegova lika i djela

**-** korištenje tehničkog, gospodarskog i drugog potencijala, jačanje kompetitivnosti i svekolikog razvitka gospodarstva Karlovca, radi većeg standarda svih građana Karlovca

U ostvarivanju svojih ciljeva Udruga provodi sljedeće djelatnosti:

**-** organizacija osposobljavanja u prirodnim, tehničkim i biotehničkim znanostima

**-** organizacija ljetnih škola za inovacijske djelatnosti mladih

**-** organizacija ljetnih škola za djecu, učenike i studente

**-** organizacija ljetnih škola za nastavnike prirodnih, tehničkih i biotehničkih znanosti, tehničke kulture i kulture inovacija

**-** pomoć u osposobljavanju Gimnazije Karlovac da fizikalni laboratorij na kojem je učio Tesla, bude pristupačan javnosti

**-** pomoć u opremanju laboratorija na Veleučilištu Karlovac, Gimnaziji Karlovac, Tehničkoj školi Karlovac, te u Zajednici tehničke kulture Karlovac

**-** pomoć izgradnji i opremanju muzeja**-**laboratorija „Nikola Tesla Karlovac“

**-** praćenje razvitka i dostignuća inventivnog stvaralaštva, tehničke kulture i tehnologije u svijetu

**-** suradnja s gospodarskim subjektima na području tehničke kulture u Karlovcu, Republici Hrvatskoj i inozemstvu

Ako Vam naši ciljevi i djelatnosti odgovaraju, ispunite pristupnicu i postanite naš član. Obaveze nisu velike. Treba plaćati članarinu (20 kn/god ako ste đak, student ili nezaposlen, 30 kn/god ako ste penzioner i 50 kn/god ako ste zaposlen), a mogućnosti da učite i realizirate svoju kreativnost su neograničene.

 Za ustanove, škole i male tvrtke (do 50 zaposlenih) članarina iznosi 1.000,00 kuna godišnje.

Za veće tvrtke 2.000,00 kuna godišnje.

Ispunjavanjem pristupnice i plaćanjem članarine postajete članom.

**PLANA RADA UDRUGE NIKOLA TESLA KARLOVAC U 2017.**

1. Održati ljetnu školu robotike za učenike osnovnih i srednjih škola (u Tehničkoj školi Karlovac) - održano
2. Održati jedno javno predavanje iz područja ZTIM-a (znanost, tehnologije, inženjerstvo, matematika). – jedno održano, još jedno u pripremi
3. Inicirati suradnju gospodarskih, zdravstvenih i drugih subjekata u rješavanju tehničko-tehnoloških problema (tih subjekata i šire) u okviru Veleučilišta u Karlovcu
4. Konzultacije s Gimnazijom Karlovac o daljnjim koracima prema realizaciji Laboratorija Nikole Tesle.

Dodatne informacije:

 predsjednik: Mirko Butković, tel: 098/247 576

 e-mail: mirko.butkovic@vuka.hr

 tajnik: Suzana Šnajdar, tel: 099/222 17 47

 e-mail: udruga.nikola.tesla.karlovac@gmail.hr

 Predsjednik:

 Prof.dr.sc. Mirko Butković

U Karlovcu, 1.9.2017.